Carl August Ehrensvärd
Carl August Ehrensvärd var en svensk greve, admiral, kunstteoretiker og satirisk tegner. Trods sit embede sympatiserede han ikke med Gustav 3.s krigsførelse mod Rusland. Sin kritik af kongedømme, hofliv, præstevælde etc. nedfældede han i serier af satiriske og af og til pornografiske tegninger som Poetens historia (1795, udgivet 1969).
Ehrensvärd udgav i 1786 en æstetik, De fria konsters philosophi, og lavede desuden landskabstegninger og arkitekturudkast, inspireret af antikke græske templer.
Carl August Ehrensvärd var søn af Augustin Ehrensvärd.